text: [{"text_idx": "#000001", "text": "\u2013 Katrin hevur vi\u00f0 si\u0301num filmsarbei\u00f0i og fra\u0301sagnarkynstri vi\u0301st, at hon fangar vi\u00f0 si\u0301num s\u00f8gum. T\u00e6r eru ra\u0301ar, bers\u00f8gnar, og hon torir at nerta vi\u00f0 sva\u0301r evni, sto\u0301\u00f0 m.a. i\u0301 grundgevingini"}, {"text_idx": "#000002", "text": "Leygardagin var\u00f0 a\u0301rsins Ebbuvir\u00f0isl\u00f8n handa\u00f0, og i\u0301 a\u0301r fo\u0301r vir\u00f0isl\u00f8nin til Katrin Joensen-N\u00e6s."}, {"text_idx": "#000003", "text": "Vir\u00f0isl\u00f8nin a\u0301 25.000 kro\u0301nur ver\u00f0ur handa\u00f0 av Rith\u00f8vundafelag F\u00f8roya eina fer\u00f0 um a\u0301ri\u00f0 til ungan rith\u00f8vund, sum hevur sy\u0301nt serligar ga\u0301vur."}, {"text_idx": "#000006", "text": "\u2013 Katrin Joensen-N\u00e6s hevur valt s\u00e6r eina listalei\u00f0 innan filmslistina. Filmslistin er ung i\u0301 F\u00f8royum, og man kann siga, at hon er i\u0301 besta blo\u0301ma. Katrin hevur i\u0301 fleiri a\u0301r veri\u00f0 ein partur av hesi blo\u0301mandi listagrein. Filmslistin er helst tann listagreinin, sum sameinir allar listagreinir, men tann parturin, sum hevur st\u00f8rstan ty\u0301dning fyri ein film, er tann go\u0301\u00f0a s\u00f8gan."}, {"text_idx": "#000007", "text": "\u2013 Ho\u0301ast si\u0301n unga aldur, hevur Katrin lati\u00f0 tveir filmar u\u0301r hondum. Hon skriva\u00f0i og leikstjo\u0301rna\u00f0i filmin A\u0301byrgd, sum kom u\u0301t i\u0301 2020. Nakrir av okkara royndastu leikarum h\u00f8vdu h\u00f8vu\u00f0sleiklutirnar i\u0301 filminum, eitt nu\u0301 Ria To\u0301rgar\u00f0 og Hans To\u0301rgar\u00f0. Umm\u00e6larar lo\u0301tu v\u00e6l at, og Katrin fekk handa\u00f0 A\u0301rsins Sa\u0301larheilsuvir\u00f0isl\u00f8n i\u0301 2021 fra\u0301 Sinnisbata. Hetta fekk hon, ti\u0301 filmurin varpa\u00f0i ljo\u0301s a\u0301 sa\u0301larheilsu."}, {"text_idx": "#000009", "text": "\u2013 Katrin hevur vi\u00f0 si\u0301num filmsarbei\u00f0i og fra\u0301sagnarkynstri vi\u0301st, at hon fangar vi\u00f0 si\u0301num s\u00f8gum. T\u00e6r eru ra\u0301ar, bers\u00f8gnar, og hon torir at nerta vi\u00f0 sva\u0301r evni. Hond hennara skrivar fram eina fla\u0301 av veruleikanum, sum vanliga er o\u0301sjo\u0301nlig, so hon kemur til sjo\u0301ndar sum skuggar og ljo\u0301s a\u0301 filmsl\u00f8rifti\u00f0, har ta\u00f0 avbjo\u0301\u00f0andi i\u0301 li\u0301vinum f\u00e6r ru\u0301m at vera til, bara solei\u00f0is, sum ta\u00f0 er."}, {"text_idx": "#000015", "text": "Ru\u0301na Brimnes Hoydal helt bestu snarr\u00f8\u00f0una"}]